stanford-oval/wikipedia huggingface dataset:
אודטה (זמרת)
ביוגרפיה וקריירה

אודטה נולדה בברמינגהאם שבמדינת אלבמה. בגיל 6 עברה עם משפחתה ללוס אנג'לס. מגיל צעיר הופיעה במקהלת הכנסייה ובלטה בקולה הצלול והחזק. 
בגיל 13 החלה ללמוד פיתוח קול ולמדה עד שאימה לא יכלה לעמוד במחיר השיעורים. אמן הבובות הארי ברנט נחלץ לעזרתה ומימן את המשך שעורי פיתוח הקול. מאוחר יותר המשיכה בלימודי מוזיקה ושירה קלאסית ואופראית בקולג' של לוס אנג'לס.
האלבום הראשון של אודטה יצא לאור ב-1945 ונקרא The Tin Angel.
בגיל 19 השתתפה בהצגה Finian's Rainbow שהגיעה לסן פרנסיסקו, שם נחשפה לראשונה למוזיקת בלוז. בשנה שלאחר מכן הופיעה בחופשת הקיץ בהצגה "ברנשים וחתיכות". בשנת הלימודים הבאה בקולג' עבדה כעוזרת בית והופיע עם זמר הבס האגדי פול רובסון.
ב-1953 עזבה אודטה את לוס אנג'לס ונסעה לניו יורק והחלה להופיע במועדון למוזיקת פולקלור הנודע בשם Blue Angel. פיט סיגר והארי בלפונטה, שעקבו אחרי הקריירה של אודטה, הזמינו אותה להופיע איתם: 
הרי בלפונטה בקרנגי הול ופיט סיגר בבנין העירייה של ניו יורק.
בתחילת דרכה ליוותה אודטה את עצמה בגיטרה ונחשבה לזמרת סופרן. כשהתבגרה הפכה למצו סופרן, ומאוחר יותר, הודות לאימון ולהבשלת קולה, הגיע טווח הקול שלה מסופרן ועד בריטון וקונטרה אלט.
בשנים 1954-1970 הקליטה אודטה 19 אלבומים. לאחר מכן מיעטה להקליט אלבומי סולו, ובמשך שלושים השנים הבאות הקליטה 4 אלבומים בלבד.
בשנות השישים הצטרפה לתנועת המחאה לשוויון זכויות לשחורים, וב-1963 צעדה עם מרטין לותר קינג ג'וניור בסלמה ובוושינגטון.
בשירתה השפיעה אודטה על זמרי וזמרות עם רבים וידועים, ביניהם: בוב דילן, ג'ואן באאז וג'ניס ג'ופלין.
לותר קינג כינה את אודטה מלכת מוזיקת העם האמריקאית.
בשנת 1999 העניק לה נשיא ארצות הברית ביל קלינטון, את מדליית האמנות National Medal of the Arts & Humanities על תרומתה למוזיקת העם האמריקאית.
ב-2007 הייתה מועמדת לפרס גראמי לאלבום הפולקלור הקלאסי הטוב ביותר, עבור האלבום "Gonna let it Shine".
בסך הכול הקליטה אודטה 27 אלבומי סולו, האחרון ב-2007, והשתתפה כזמרת בעשרות אלבומים נוספים לצד זמרות וזמרים כגון מרים מקבה, אריק ביב וג'יימס קוטון.
ב-2008 נפטרה אודטה בניו יורק ממחלת לב, בגיל 77.
פילמוגרפיה חלקית

1955 - Cinerama Holiday
1966 - Sanctuary
1974 - The Autobiography of Miss Janne Pittman
Taco Truck x VB

| --- | --- |

 שיר בביצוע לנה דל ריי
 מתוך האלבום Did You Know That There's a Tunnel Under Ocean Blvd
 יצא לאור:  24 במרץ 2023
 שפה:  אנגלית
 אורך:  5:53
 חברת תקליטים:  אינטרסקופ • פולידור
 כתיבה:  לנה דל ריי, מייק הרמוסה, ג'ק אנטונוף
 הפקה:  ג'ק אנטונוף, לנה דל ריי
"Taco Truck x VB" הוא שיר של הזמרת האמריקאית לנה דל ריי, שיצא לאור ב-24 במרץ 2023, כרצועה מתוך אלבומה התשיעי, Did You Know That There's a Tunnel Under Ocean Blvd. את השיר כתבו דל ריי, ג'ק אנטונוף ומייק הרמוסה, והפיקו שני הראשונים.
רקע והוצאה

ב-7 בדצמבר 2022 הכריזה דל ריי על אלבומה התשיעי, Did You Know That There's a Tunnel Under Ocean Blvd, ותאריך יציאתו, וכן פרסמה את הסינגל המוביל, הנושא את שם האלבום. ב-13 בינואר חשפה את רשימת הרצועות, בה נכלל "Taco Truck x VB", המשמש כרצועה הסוגרת של האלבום.
בעקבות השיר ולכבוד יציאת האלבום, ב-24 במרץ 2023, עברה בלונדון משאית טאקו הנושאת את שמה של דל ריי, ומכרה סוגים שונים של טאקו ומאכלים מקסיקניים אחרים.
הרכב

השיר מחולק לשני חלקים. "Taco Truck" ו-"VB", כאשר השני הוא קטע מתוך גרסה שונה ובעלת אופי אפל יותר של הסינגל "Venice Bitch", שיצא לאור בשנת 2019 ונכלל באלבומה השביעי, Norman Fucking Rockwell!. היא תוארה במגזין רולינג סטון כגרסה המלוכלכת, הכבדה, והמקורית של "Venice Bitch". בין שני החלקים מחבר קטע אינסטרומנטלי המסתיים במספר שורות שנאמרות על ידי מרגרט קוואלי, אשתו של ג'ק אנטונוף, מפיק השיר.
ביקורות

השיר זכה לביקורות מעורבות מצד מבקרי המוזיקה. קיטי אמפייר מהגרדיאן כתבה כי דל ריי "עושה שימוש בקטעים נהדרים מתוך שיר ישן שלה, בתוספת טקסטורות ומקצבי טראפ". במגזין הבריטי NME נכתב כי הגרסה החדשה "אפלה יותר, עגומה, ואפילו טובה יותר מהגרסה שאנו מכירים". לעומת זאת, באתר Beats Per Minute הובעה ביקורת על השימוש בדגימה מתוך רצועה ישנה, ונטען כי הדבר "מערער על הייחודיות של האלבום". אנאבל נוג'נט מהאינדפנדנט סיכמה כי "האלבום מסתיים כראוי" עם הרצועה, והוסיפה כי "אמנם, יש משהו במקור שחסר בגרסה החדשה, אבל לדגום את עצמך זה דבר נועז".
במגזין האמריקאי בילבורד דורג השיר במקום ה-14 מתוך כל רצועות האלבום, ונכתב כי "השיר ממחיש את יופיו המחוספס של האלבום בכך שהוא מדגים כיצד העבר המוזיקלי של דל ריי משפיע עליה בהווה".
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 29 |  |
Substack

| --- | --- |

 נתונים כלליים
 תקופת הפעילות:  29 בנובמבר 2017 – הווה (6 שנים) 
  
 substack.com
 
Substack (סאבסטאק) היא פלטפורמה מקוונת אמריקאית המאפשרת לכותבים, עיתונאים ויוצרי תוכן לשלוח ניוזלטרים דיגיטליים ישירות למנויים. בשנים האחרונות בנוסף לניוזלטרים מתפרסמים דרך הפלטפורמה גם פודקאסטים, סרטונים ופוסטים קצרים באמצעות הפיצ'ר Substack Notes. השירות הפך פופולרי עם השנים במיוחד עבור כותבים עצמאיים אשר מעוניינים לייצר רווחים מעבודתם מבלי להסתמך על כלי התקשורת המסורתיים. הפלטפורמה מספקת ליוצרי התוכן כלים לניהול של רשימות התפוצה, לטיפול בתשלומים ולניתוח המעורבות של המנויים.
כותבים בולטים בפלטפורמה כוללים בין היתר את ההיסטוריונית הת'ר קוקס ריצ'רדסון, הבלשן ג'ון מק'וורטר, והסופרים צ'אק פלאניוק, מריאן ויליאמסון, וסלמאן רושדי.
ביקורת

במהלך מגפת הקורונה מספר כותבים בולטים שהואשמו בהפצת מידע כוזב על מגפת הקורונה בפלטפורמות הפופולריות ביותר – כמו טוויטר, פייסבוק ויוטיוב – בחרו לעבור ל-Substack. בשל כך יש הועלתה ביקורת על כך שהפלטפורמה אפשרה הפצה של מידע שגוי ומזיק. בינואר 2022 ארגון "המרכז למלחמה בשנאה דיגיטלית" פרסם דו"ח המאשים את Substack באירוח תוכן שעלול לסכן את בריאות הציבור. הארגון טען כי החברה מרוויחה כ-2.5 מיליון דולר בשנה רק מדמי המנויים של חמשת הכותבים המובילים אשר קוראים לציבור שלא להתחסן, ואשר להם יש עשרות אלפי מנויים.
הערות שוליים

↑  Kafka, Peter (16 באוקטובר 2017). "Meet the startup that wants to help you build a subscription newsletter business overnight". Vox. ארכיון מ-28 בדצמבר 2021. נבדק ב-14 ביולי 2020. {{cite news}}:  (עזרה)
↑  "Analysis | A classic Silicon Valley tactic — losing money to crush rivals — comes in for scrutiny". The Washington Post (באנגלית אמריקאית). ISSN 0190-8286. ארכיון מ-6 ביולי 2021. נבדק ב-2021-07-29. {{cite news}}:  (עזרה)
↑  Fatemi, Falon. "The Rise Of Substack—And What's Behind It". Forbes (באנגלית). ארכיון מ-24 באפריל 2022. נבדק ב-2021-07-29. {{cite journal}}:  (עזרה)
↑  Milmo, Dan (2021-09-20). "Fight Club author Chuck Palahniuk to serialise new book on Substack". The Guardian (באנגלית בריטית). ISSN 0261-3077. ארכיון מ-21 במאי 2024. נבדק ב-2023-04-19. {{cite news}}:  (עזרה)
↑  Haring, Bruce (2022-02-12). "Bill Maher's 'Real Time' Explores The "Freedom Convoy" Awakening And Whoopi Goldberg's Exile". Deadline (באנגלית אמריקאית). ארכיון מ-19 באפריל 2023. נבדק ב-2023-04-19. {{cite web}}:  (עזרה)
↑  Lee, Edmund (2021-09-01). "Salman Rushdie Enters His Substack Period". The New York Times (באנגלית אמריקאית). ISSN 0362-4331. ארכיון מ-24 באפריל 2023. נבדק ב-2023-04-19. {{cite news}}:  (עזרה)
↑  Elizabeth Dwoskin (27 בינואר 2022). "Conspiracy theorists, banned on major social networks, connect with audiences on newsletters and podcasts". The Washington Post. ארכיון מ-12 בפברואר 2022. נבדק ב-3 בפברואר 2022. {{cite news}}:  (עזרה)
Shut Up and Dance: Mixes

Shut Up and Dance: Mixes (בעברית: תשתקו ותרקדו: מיקסים) הוא אלבום הרמיקסים הראשון של הזמרת-יוצרת האמריקאית פאולה עבדול אשר יצא לאור ב-8 במאי 1990, על ידי חברת התקליטים וירג'ין רקורדס.
אלבום הרמיקסים הגיע למקום השביעי במצעד הבילבורד 200.
רקע

האלבום מכיל רמיקסים לכל הסינגלים מאלבום הבכורה של פאולה עבדול, רמיקס לשיר
"One or the Other", שהוא נלקח מתוך אלבום הבכורה שלה ומחרוזת של רמיקסים לכל ששת הסינגלים מאלבום הבכורה שלה.
מתוך האלבום יצאו שני סינגלים ושני קליפים, אחד למחרוזת הרמיקסים והשני לרמיקס לשיר "Straight Up".
הצלחה

האלבום זכה להצלחה אדירה כאשר היגע למקום ה-7 בארצות הברית ואף הגיע למעמד פלטינה במדינה על מכירות של מיליון עותקים. הצלחתו החסרת תקדים הפכה אותו לאלבום הרמיקסים השני הנמכר ביותר לאותה תקופה ונכון להיום הוא אלבום הרמיקסים השלישי הנשי הנמכר ביותר בכל הזמנים והחמישי בדירוג של נשים וגברים כאחד.
בנוסף להצלחתו בארצות הברית הוא זכה להצלחה גם בבריטניה שם שוחרר מאוחר יותר במהדורה מחודשת עם רמיקסים נוספים.
רשימת רצועות

| Shut Up and Dance: Mixes> מס' | Shut Up and Dance: Mixes> שם | Shut Up and Dance: Mixes> משך | Shut Up and Dance: Mixes>  | Shut Up and Dance: Mixes>  | Shut Up and Dance: Mixes>  | Shut Up and Dance: Mixes>  | Shut Up and Dance: Mixes>  | Shut Up and Dance: Mixes>  | Shut Up and Dance: Mixes>  |
| --- | --- | --- | --- | --- | --- | --- | --- | --- | --- |
| 1. | Coldhearted (Quiverin' 12")  | 5:12 |  |  |  |  |  |  |  |
| 2. | Straight Up (Ultimix Mix)  | 6:55 |  |  |  |  |  |  |  |
| 3. | One Or the Other (1990 Mix)  | 6:42 |  |  |  |  |  |  |  |
| 4. | Forever Your Girl (Frankie Foncett Mix)  | 6:06 |  |  |  |  |  |  |  |
| 5. | Knocked Out (Pettibone 12")  | 6:10 |  |  |  |  |  |  |  |
| 6. | The Way That You Love Me (Houseafire Edit)  | 4:42 |  |  |  |  |  |  |  |
| 7. | Opposites Attract (1990 Mix)  | 6:48 |  |  |  |  |  |  |  |
| 8. | 1990 Medley Mix: Straight Up / Knocked Out / Opposites Attract / Forever Your Girl  | 7:17 |  |  |  |  |  |  |  |
| משך כולל: | משך כולל: | 49:52 |  |  |  |  |  |  |  |
הערות שוליים

↑  Paula Abdul - Shut Up And Dance (The Dance Mixes), Discogs (באנגלית)
↑  Paula Abdul, Billboard
| פאולה עבדול |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Forever Your Girl • Spellbound • Head Over Heels |  |
| אלבומי רמיקס | Shut Up and Dance: Mixes |  |
| אלבומי אוסף | Greatest Hits • Greatest Hits: Straight Up! |  |
| סינגלים | "Knocked Out" • "The Way That You Love Me • "Straight Up" • "Forever Your Girl" • "Cold Hearted" • "Opposites Attract" • "Rush Rush" • "The Promise of a New Day" • "Blowing Kisses in the Wind" • "Vibeology" • "Will You Marry Me?" • "My Love Is for Real" • "Crazy Cool" • "Ain't Never Gonna Give You Up" • "Dance Like There's No Tomorrow" • "I'm Just Here for the Music" |  |
| סיבובי הופעות | Under My Spell Tour • Total Package Tour • Straight Up Paula! • Paula Abdul: Forever Your Girl |  |
| טלוויזיה | American Idol • Hey Paula • Live to Dance • The X Factor • So You Think You Can Dance |  |
| --- | --- |
בקרת זהויות :  MusicBrainz release group: 27812dfb-db79-33a6-ace3-8577b0f4adb8
Preemptive bid

Preemptive bid היא הכרזה בברידג' בדילוג על רמת הכרזה אחת לפחות, עם יד חלשה ומספר קלפים רב בסדרה המוכרזת. מטרת ההכרזה היא הפרעה ליריבים במציאת החוזה המתאים למשחק. המכריז הכרזה כזו מעריך כי ייכשל בביצוע החוזה, אבל מעריך כי העונש על אי-ביצוע החוזה יהיה נמוך מהניקוד אותו יקבלו היריבים על ביצוע של החוזה המתאים להם. העיקרון בהכרזת Preemptive bid דומה לעיקרון של הכרזת Weak two bid: בשני המקרים מדובר בהכרזת הפרעה המבוססת על מספר רב של קלפים בסדרה אחת. יש המכלילים הכרזת Weak two bid תחת המושג Preemptive bid.
Preemptive bid ו-Preemptive Overcall

Preemptive bid היא הכרזה בקפיצה לפני שמישהו מהיריבים הכריז. Preemptive Overcall היא הכרזה בקפיצה שמדלגת על רמת הכרזה אחת לפחות, לאחר שאחד או יותר מהשחקנים הכריזו. המטרות והכללים בשני סוגי הכרזות ה-Preemptive הללו דומות: בשני המקרים מכריזים עם יד חלשה, שבה מספר רב של קלפים בסדרה אחת. בשני המקרים המטרה היא להפריע ליריבים במציאת חוזה מתאים.
כללים להכרזת Preemptive

העיקרון דומה לעיקרון של הכרזת Weak two bid.ההבדל הוא שהכרזת Preemptive נעשית בגובה גבוה יותר ועם סדרה ארוכה יותר מאשר הכרזת Weak two. מכריזים Preemptive bid עם ידיים שבהן 5 נקודות עד 10 נקודות וסדרה ארוכה.
הכללים להכרזת Preemptive הם:
למכריז יש בין 5 ל 10 נקודות ולפחות שבעה קלפים בסדרה
הסדרה הארוכה היא סדרה איכותית
בסדרה יש לפחות שני מכובדים (מכובד הוא A, K, Q, J10).
למכריז אין ארבעה קלפים או יותר בסדרת מייג'ור, שאינה הסדרה המוכרזת על ידו
בידיים עם שבעה קלפים מכריזים בגובה 3.
למשל מכריזים ♣3 עם היד הבאה:
AQ87654♣
32♦
53♥
76♠
בידיים עם שמונה קלפים מכריזים בגובה 4.
למשל מכריזים ♠4 עם היד הבאה:
Q4♣
Q62♦
- ♥
KJ987652♠
בידיים עם תשעה קלפים מכריזים בגובה 5.
למשל מכריזים ♥5 עם היד הבאה:
65♣
4♦
AKJ987542 ♥
9♠
תשובות להכרזת Preemptive

Pass היא התשובה השכיחה ביותר. רק עם ידיים עם מספר נקודות רב ניתן להכריז הכרזה אחרת.
הכרזות אפשריות אחרות:
תמיכה בסדרת הפותח - עם יד חזקה והתאמה בסדרת הפותח אפשר לתמוך בסדרת הפותח בגובה של משחק מלא או להשתמש בקונבנציה כמו Blackwood Convention על מנת לבחון הכרזת סלאם. עם יד חלשה עם התאמה בסדרת הפותח אפשר להכריז הכרזת הפרעה על פי חוק סך הלקיחות. כך למשל אחרי Preemptive bid של ♦3 אפשר להכריז ♦4 עם שלושה קלפים בסדרה זו.
הכרזה של משחק מלא או יותר ב NT - מחייב עוצר בכל אחת מהסדרות למעט סדרת השותף. אם למכריז NT אין לפחות 9 לקיחות מובטחות בידו והוא מסתמך על לקיחות בידו של הפותח, נדרשים לפחות שני קלפים בסדרת הפותח על מנת להימנע ממצב בו לא יהיה ניתן לזכות באף לקיחה בידו של הפותח. כך למשל אם הפותח ♥3 מחזיק את הקלפים הבאים:
KQJT987♥ ללא קלפים גבוהים בסדרות אחרות, ולשותפו קלף בודד בסדרה זו, היריב יזכה ב A ולכרוז לא תהיה אפשרות להיכנס לדומם על מנת לממש חמש לקיחות גבוהות בסדרת ה♥.
במקרים נדירים ניתן להכריז הכרזה בסדרה שונה מסדרת הפותח - הכרזה כזו מחייבת כוח ואורך בסדרה זו.
כך למשל לאחר הכרזת ♥3 אפשר להכריז ♠4 עם היד הבאה:
AKQJT974♠
- ♥
A43 ♦
A2 ♦
ראו גם

Weak two bid
ג'קובי טרנספר
Michaels cuebid
Inverted minors
Multi two diamonds
לקריאה נוספת

מוטי גלברד, ברידג' הכרז בדרך הנכונה חלק ב' , פרק 5: Preempt, הכרזות מנע, הוצאה עצמית של המחבר, 2006
הערות שוליים

↑  במקרים מיוחדים ניתן להכריז גם עם שישה קלפים בסדרת ה ♣ משום שבסדרה זו אין אפשרות להכריז Weak two bid.
↑  על מנת לפשט את הדיון הערכים בטבלה מתייחסים למספר הנקודות שיקבלו היריבים במקרה של ביצוע משחק מלא ללא שליט או עם שליט בסדרת המינור. במקרה של ביצוע משחק מלא בסדרת מיג'ור יקבלו 20 נקודות יותר. אין משמעות ל 20 נקודות אלה בהשוואה מול ערך הגבוה או נמוך לפחות ב 100 נקודות מהערך המופיע בטבלה עבור ביצוע משחק מלא.
↑  הניתוח המוצג כאן הוא בדיעבד. השחקן המכריז אינו יודע מראש בכמה לקיחות ייכשל בביצוע החוזה.
Tabú

"Tabú" (בעברית: טאבו) הוא סינגל שהוקלט על ידי הזמר הספרדי פבלו אלבורן, בהשתתפות הזמרת-יוצרת האמריקאית אווה מקס. השיר יצא לאור ב-6 בנובמבר 2019, כסינגל מתוך האלבום Tabú, על ידי חברת התקליטים וורנר מיוזיק ספרד.
רקע והכרזה

ב-25 באוקטובר 2019, החל אלבורן לפרסם תמונות הקשורות לצאתם העתידים של שיריו החדשים. על פי אותן התמונות, הופיעו בהן דמויות הקשורות לפלשבקים שאלבורן חווה פעם, והוא חשף כי בכוונותיו להוציא אלבום שייקרא "Tabú", שיצא לבסוף ב-6 בנובמבר. שלושה ימים לאחר מכן, פרסם תמונה מצוירת של אווה מקס ושלו, כשהם רעולי פנים, תוך שרמז על שיתוף פעולה אפשרי. אלבורן ומקס אישרו את צאת השיר "Tabú" יום לאחר מכן. אלבורן ומקס ביצעו את השיר בשידור חי בפעם הראשונה כמה ימים לפני צאתו.
וידאו קליפ

הווידאו קליפ שצולם לשיר, בוים על ידי סנטיאגו סלביצ'ה והועלה לערוץ היוטיוב של אלבורן ב-6 בנובמבר 2019, בסמוך לצאתו של השיר כסינגל. הקליפ פורסם גם הוא בשידור חי, בכיכר קייאו שבמדריד. לפי מגזין דיאריו סור, הקליפ מבוסס על טרגדיות קלאסיות כמו "חתונת הדמים" או "רומיאו ויוליה". עוד הוסיפו במגזין כי הוא מעט "עתידני" ואף מזכיר את "בלייד ראנר" או "מקס הזועם". הקליפ עוסק בגבר שמתאהב במישהי אחרת רגע לפני שהתחתן, ולכן חבל פה מצב הנקרא "טאבו".
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  אמריקה הלטינית | מוניטור לטינו | 21 |  |
|  מקסיקו | טופ 100 – מקסיקו | 10 |  |
|  ספרד | PROMUSICAE | 13 |  |
|  פוארטו ריקו | מוניטור לטינו | 11 |  |
|  צ'ילה | צ'ילה טופ 20 | 10 |  |
נתוני מכירות

| מקום | תארים | מכירות |
| --- | --- | --- |
| פרו (UNIMPRO) | זהב | 10,000 |
| ספרד (PROMUSICAE) | פלטינה | 40,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 6 בנובמבר 2019 | הזרמת מוזיקה • הורדה דיגיטלית | וורנר מיוזיק ספרד |  |
| אוסטרליה | 8 בנובמבר 2019 | רדיו להיטים עכשוויים | וורנר מיוזיק אוסטרליה |  |
הערות שוליים

↑  Tabú - Single by Pablo Alborán & Ava Max on Apple Music, נבדק ב-2020-11-12
↑  Tabú Pablo Alborán & Ava Max (באנגלית), נבדק ב-2020-09-02
↑  Pablo Alborán estrena el vídeo de "Tabú", su temazo junto a Ava Max, en la plaza de Callao, europafm (ב־)
↑  Así suena el adelanto de "Tabú", la canción de Pablo Alborán y Ava Max, cosmopolitan (ב־)
↑  CONTINUARÁ... #Tabú #PabloAlborán&AvaMax TO BE CONTINUED #Tabú #PabloAlborán&AvaMax, instagram (באנגלית)
↑  This Week in Latin Notas: Pablo Alborán Announces a Collaboration With Ava Max & More, billboard (באנגלית)
↑  Así se ha vivido el estreno mundial de "Tabú", la canción de Pablo Alborán y Ava Max, cadena100 (באנגלית)
↑   Pablo Alborán & Ava Max - Tabú (Official Music Video), סרטון  באתר יוטיוב (אורך: 3:13)
↑  APablo Alborán presenta su nuevo tema, 'Tabú', en Madrid, diariosur (באנגלית)
↑  Pablo Alborán estrena sencillo "Tabú" ft Ava Max con transmisión en vivo, iheartradio (באנגלית)
↑  Así suena "Tabú", lo nuevo de Pablo Alborán con Ava Max, levante (ב־)
↑  Pablo Alborán recibe el año con disco de oro – Diario UNO, diariouno (באנגלית)
↑  Spanish single certifications – Pablo Alborán & Ava Max – Tabú, elportaldemusica (באנגלית)
↑  Tabú - Single by Pablo Alborán & Ava Max, Apple Music (באנגלית)
↑  Singles To Radio, themusicnetwork (באנגלית)
| אווה מקס |
| --- | --- | --- |
דיסקוגרפיה
| אלבומי אולפן | Heaven & Hell • Diamonds & Dancefloors |  |
| מיני-אלבומים | A Sweet but Psycho Halloween |  |
| סינגלים | "Sweet but Psycho" • "So Am I" • "Torn" • "Tabú" • "Salt" • "Alone, Pt. II" • "Kings & Queens" • "Who's Laughing Now" • "OMG What's Happening" • "Christmas Without You" • "My Head & My Heart" • "EveryTime I Cry" • "The Motto" • "Maybe You're the Problem" • "Million Dollar Baby" • "Weapons" • "Dancing's Done" • "One of Us" • "Car Keys (Ayla)" • "Choose Your Fighter" • "Whatever" • "My Oh My" • "Spot A Fake" |  |
| סינגלים שיווקים | "Blood, Sweat & Tears" • "Freaking Me Out" • "On Somebody" • "On Me" • "Naked" • "Cold as Ice" • "Ghost" |  |
| השתתפות בסינגלים | "Make Up" • "On Me" • "Sad Boy" |  |
| --- | --- |
בקרת זהויות :  MusicBrainz release group: cacdcf12-6f18-45b3-87fe-f1b92147c3f2
אדריאן לופס

אדריאן לופס אלברס (בספרדית: Adrián López Álvarez; נולד ב-8 בינואר 1988) הוא כדורגלן עבר ספרדי ששיחק בעמדת החלוץ.
ביוגרפיה > ריאל אוביידו

אדריאן נולד בטברגה, אסטוריאס והחל את דרכו במחלקת הנוער של ריאל אוביידו המקומית. הוא עשה מעבר מהיר לקבוצה הבוגרת והייתה לו עונה מוצלחת, כשכבש שלושה שערים ב-26 משחקים בזמן ששיחק בליגה הספרדית השלישית. למרות הצלחתו, לא היה לו חוזה מקצועי בשל מעמדו כשחקן נוער. הדרך היחידה לרכוש את שירותיו ללא כל עלות הייתה להציע לו חוזה מקצועי.
ביוגרפיה > דפורטיבו לה קורוניה

דפורטיבו לה קורוניה שילמה 331,000 אירו לריאל אוביידו עבור אדריאן באוקטובר 2006. אדריאן חווה את הרגע הטוב ביותר שלו בעונת 2006/07 כאשר כבש שער בקאמפ נואו, למרות ברצלונה ניצחה את המשחק 2-1. אדריאן הושאל לדפורטיבו אלאבס מהליגה הספרדית השנייה באפריל 2008. לאחר שעזר לקבוצה הבאסקית להימנע מירידה עם שלושה שערי ליגה, אדריאן חזר ללה קורוניה והושאל שוב, הפעם למאלגה. ב-28 בספטמבר 2008, הוא כבש את שערו הראשון עבור מאלגה בניצחון 1-2 על ריאל ויאדוליד. בעונת 2009-10, אדריאן סיים את העונה כמלך השערים של דפורטיבו לה קורוניה עם 8 שערים ב-36 משחקים, אך הקבוצה ירדה לליגה הספרדית השנייה לאחר 20 שנה.
ביוגרפיה > אתלטיקו מדריד

אדריאן הצטרף לאתלטיקו מדריד ב-19 ביולי 2011 כשחקן חופשי, וחתם על חוזה לארבע שנים. בהופעת הבכורה שלו במועדון, הוא בישל שני שערים לחוסה אנטוניו רייס בניצחון ביתי 2–1 מול סטרומסגודסט במוקדמות הליגה האירופית. לאחר מכן בשלב הפלייאוף של מוקדמות הליגה האירופית של אותה העונה, אדריאן בישל את שער הראשון של אתלטיקו בניצחון 2–0 על ויטוריה דה גימארייש, ובמשחק הגומלין, אף הבקיע צמד בניצחון 4–0 בחוץ נגד ויטוריה דה גימארייש. שער הליגה הראשון שלו במדי אתלטיקו מדריד, הגיע בניצחון ביתי של 0-4 מול ראסינג סנטנדר ב-18 בספטמבר 2011. הוא ביסס את עצמו היטב בסגל הפותח, כאשר כבש ארבעה שערים בשני משחקים תוך חמישה ימים. הוא כבש 11 פעמים במסגרת הליגה האירופית בזמן שהקבוצה העפילה לגמר ואף זכתה בו. ב-17 בדצמבר 2013, אדריאן האריך את חוזהו עם הקולצ'ונרוס עד ה-30 ביוני 2018. ב-30 באפריל 2014, אדריאן סייע למועדון שלו להגיע לגמר ליגת האלופות, כשהבקיע שער מול צ'לסי במשחק הגומלין בשלב חצי הגמר. אדריאן לא הצליח לעזור לאתלטיקו מדריד במשחק הגמר של ליגת האלופות, אדריאן נכנס כמחליף רק בדקה התשיעית במקומו של דייגו קוסטה. למרות מאמציו, אתלטיקו מדריד לא הצליחה להבטיח את הניצחון, והפסידה לריאל מדריד בתוצאה 4-1. זה היה סיום מאכזב למה שהייתה עונה מבטיחה עבור אדריאן ואתלטיקו מדריד.
ביוגרפיה > פורטו

אדריאן חתם על חוזה לחמש שנים במועדון הפורטוגלי פורטו ב-2014. ב-17 בספטמבר 2014, הוא כבש את שערו הראשון בקבוצה בניצחון 0-6 על באטה בוריסוב בשלב הבתים של ליגת האלופות. לאחר מכן חזר לספרד בהשאלה בקבוצת ויאריאל. ב-28 באפריל 2016, הוא כבש את השער היחיד מול ליברפול, במסגרת חצי גמר הליגה האירופית. ב-11 באוגוסט 2017, אדריאן חזר לדפורטיבו בהשאלה וכבש תשעה שערים בקבוצה באותה העונה. אדריאן חזר ללה ליגה ב-2019, וחתם על חוזה לשנה עם אוססונה שהייתה אז עולה טרייה. לאחר 46 משחקים במדי המועדון, הוא שוחרר במאי 2021. במרץ 2022, בהיותו בן 34, חזר אדריאן למאלגה בעסקה קצרת טווח. אך שוחרר בסוף עונת 2022.
נבחרת ספרד

אדריאן ערך את הופעת הבכורה שלו ב-26 במאי 2012, במשחק ידידות נגד סרביה. לאחר שהחליף את רוברטו סולדדו במחצית, הוא כבש שער בנגיחה בדקה ה-64, המשחק הסתיים בניצחון 0-2 לטובת ספרד. ההופעה המרשימה של אדריאן זיכתה אותו במקום בנבחרת האולימפית בשנת 2012.
הערות שוליים

↑  El Oviedo exige que se anule el fichaje de Adrián por el Dépor, lavozdegalicia, ‏1 בספטמבר 2006
↑  El Oviedo denuncia al Dépor por la alineación de Adrián
↑  תקציר המשחק בין ברצלונה ללה קורוניה 1-2, ‏2007
↑  תקציר המשחק בין מלאגה וריאל ויאדוליד 1-2
↑  El Atlético de Madrid hace oficial el fichaje de Adrián López, 20minutos, ‏19 ביולי 2011
↑  תקציר המשחק של אתלטיקו מדריד וסטרומסגודסט 1-2., באתר transfermarkt
↑  אתלטיקו 1-2 ויטוריה, באתר TRANSFERMARKT, ‏18 באוגוסט 2011
↑  אתלטיקו 0-4 ויטוריה., באתר TRANSFERMARKT, ‏25 באוגוסט 2011
↑  אתלטיקו מדריד 0-4 ראסינג, באתר TRANSFERMARKT, ‏18 בספטמבר 2011
↑  תקציר המשחק בין אתלטיקו מדריד 1-3 צ'לסי, ‏2014
↑  תקציר המשחק בין באטה בוריסוב לפורטו 6-0, באתר TRANSFERMARKT, ‏2014
↑  תקציר המשחק בין ליברפול לויאריאל 1-0., באתר TRANSFERMARKT, ‏2016
↑  נבחרת ספרד נגד נבחרת סרביה 0-2, ‏2012
| נבחרת ספרד – אולימפיאדת לונדון 2012 |
| --- | --- | --- |
|  1 דה חאה •  2 אספיליקווטה •  3 דומינגס •  4 ח. מרטינס •  5 א. מרטינס •  6 אלבה •  7 אדריאן •  8 מוניאין •  9 רודריגו •  10 מאטה •   11 קוקה •  12 מונטויה • 13 בוטיה •  14 רומאו • 15 איסקו • 16 טייו • 17 הררה • 18 מריניו • מאמן: מייה |  1 דה חאה •  2 אספיליקווטה •  3 דומינגס •  4 ח. מרטינס •  5 א. מרטינס •  6 אלבה •  7 אדריאן •  8 מוניאין •  9 רודריגו •  10 מאטה •   11 קוקה •  12 מונטויה • 13 בוטיה •  14 רומאו • 15 איסקו • 16 טייו • 17 הררה • 18 מריניו • מאמן: מייה | ספרד |
Shut Up and Dance

"Shut Up and Dance" (לעיתים מעוצב כ-"SHUT UP + DANCE") הוא סינגל של להקת הפופ רוק האמריקאית Walk the Moon. השיר נכתב על ידי Walk the Moon וקפטין קאטס והופק על ידי טים פגונטה. השיר יצא בהוצאת חברת התקליטים RCA רקורדס ב-10 בספטמבר 2014 כסינגל המוביל של אלבום האולפן השלישי שלהם, Talking Is Hard.
נכון ליולי 2024, השיר הושמע למעלה מ-442 מיליון פעמים ביוטיוב, ולמעלה מ-1.7 מיליארד פעמים בספוטיפיי.
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 15,000 |
| אוסטרליה (ARIA) | 14× פלטינה | 980,000 |
| איטליה (FIMI) | פלטינה | 30,000 |
| ארצות הברית (RIAA) | 5× פלטינה | 3,231,080 |
| בלגיה (BEA) | זהב | 10,000 |
| גרמניה (BVMI) | פלטינה | 400,000 |
| דנמרק (IFPI Denmark) | 2× פלטינה | 180,000 |
| הממלכה המאוחדת (BPI) | 5× פלטינה | 3,000,000 |
| מקסיקו (AMPROFON) | פלטינה | 60,000 |
| נורווגיה (IFPI Norge) | פלטינה | 10,000 |
| ניו זילנד (Recorded Music NZ) | פלטינה | 15,000 |
| ספרד (PROMUSICAE) | פלטינה | 60,000 |
| קוריאה הדרומית (KMCA) | — | 121,346 |
| קנדה (Music Canada) | 7× פלטינה | 321,000 |
| שוודיה (GLF) | 4× פלטינה | 160,000 |
סיכום
| בכל העולם | — | 8,593,426 |